सो उपसमितिले समितिको बैठक सञ्चालनको कार्यविधि लगायतका विषयमा प्रतिवेदन तयार पारी शुक्रबार बस्ने बैठकमा पेश गर्नेछ । मङ्गलवारको बैठक समितिका ज्येष्ठ सदस्य लक्ष्मण लाल कर्णको अध्यक्षतामा बसेको थियो । प्रतिनिधि सभाको सोमबारको बैठकले संसदीय सुनुवाइ विशेष समिति गठन गरेको हो । संविधानको धारा २९२ अनुसार गठन भएको संसदीय सुनवाइ विशेष समितिले संवैधानिक अङ्गका पदाधिकारी, सर्वोच्च अदालतका प्रधान न्यायाधीश र विभिन्न मुलुकमा नियुक्त हुने राजदूतको संसदीय सुनुवाइ गर्नेछ ।
समितिले सर्वोच्च अदालतका प्रधान न्यायाधीशका लागि सिफारिस भएका कायममुकाम प्रधान न्यायाधीश दीपक राज जोशीको पहिलो सुनुवाइ गर्नेछ । गत जेष्ठ २९ गते बसेको संवैधानिक परिषदको बैठकले जोशीलाई प्रधान न्यायाधीश बनाउन सिफारिस गरेको थियो ।
संवैधानिक निकायका प्रमुख तथा सदस्य, राजदूत, सर्वोच्च अदालतका प्रधान न्यायाधीश तथा न्यायाधीशलाई संसदप्रति जिम्मेवार बनाउन संसदीय सुनुवाइ समितिको भूमिका महŒवपूर्ण मानिन्छ । सो समिति राष्ट्रिय सभा र प्रतिनिधि सभाको संयुक्त समिति समेत हो । समितिमा प्रतिनिधि सभाबाट अमृता थापा, निरूदेवी पाल, पार्वत गुरुण्ङ, पूर्ण कुमारी सुवेदी, योगेश कुमार भट्टराई, शिव कुमार मण्डल केबट, सुरेन्द्र प्रसाद पाण्डे, ज्ञानेन्द्र बहादुर कार्की, भीमसेन दास प्रधान, पुष्पा भुसाल गौतम, लक्ष्मण लाल कर्ण र राजेन्द्र प्रसाद श्रेष्ठ सदस्य रहेका छन् । त्यस्तै, राष्ट्रिय सभाबाट सुमन प्याकुरेल, नन्दा चपाईं र जीतेन्द्र नारायण देव सदस्य रहेका छन् ।